Otvorena znanost u Hrvatskoj

Horizon Europe Open Science requirements in practice
2024-11-22 13:00 - 14:30 (Europe/Paris) | Online
Zanima vas koje su vaše obveze kao korisnika bespovratnih sredstava programa Horizon Europe u vezi otvorenog pristupa publikacijama i upravljanja istraživačkim podacima? Ovaj OpenAIRE-ov webinar namijenjen je koordinatorima projekata, istraživačima, voditeljima istraživanja, knjižničarima i data stewardima (upraviteljima podataka). Prijave klikom na poveznicu.

The Future of Research - An Introduction to Open Science
2024-10-01 09:00 - 10:00 | Zoom
Otvorena znanost u središtu je programa Europske unije za istraživanje i inovacije. Ona čini znanstvena istraživanja, podatke i rezultate dostupnijima svima, nastoji ukloniti prepreke dijeljenju znanja te potiče suradnju između različitih disciplina. Kroz suradnju i transparentnost, otvorena znanost nastoji demokratizirati znanje, riješiti globalne izazove i potaknuti društveni napredak. Na ovom webinaru upoznajte koncept otvorene znanosti. Prijave klikom na poveznicu.

CPDWL Webinar: Open Science Unveiled: Empowering Knowledge Sharing in the Digital Age
2024-09-11 14:00 - 15:30 | Online
Pridružite se webinaru IFLA-ine sekcije CPDWL posvećenom otvorenoj znanosti u praksi s naglaskom na objavljivanje u otvorenom pristupu i otvorene podatke. Saznajte koje sve koristi otvorena znanost donosi znanstvenoj zajednici te kako knjižnice i informacijski stručnjaci mogu zastupati i podržavati inicijative otvorene znanosti.
Detalji i prijava klikom na poveznicu.

PUBMET2023
2023-09-13 - 2023-09-15 | Sveučilište u Zadru, Ul. Mihovila Pavlinovića 1, Zadar, 23000, Croatia (Local Name: Hrvatska)
Deseta međunarodna konferencija o znanstvenoj komunikaciji u kontekstu otvorene znanosti PUBMET2023 održat će se od 13. do 15. rujna 2023. godine na Sveučilištu u Zadru. Organizatori konferencije su Odjel za informacijske znanosti Sveučilišta u Zadru, Medicinski fakultet, Filozofski fakultet i Prehrambeno-tehnološki fakultet Sveučilišta u Zagrebu, Hrvatska udruga za znanstvenu komunikaciju – ZNAK, Institut Ruđer Bošković, i Medicinski fakultet Sveučilišta u Rijeci. Nakon devet uspješnih konferencija, ovogodišnja slavljenička konferencija osigurat će mjesto za dijalog i predstavljanje najboljih praksi stručnjaka u području znanstvene komunikacije, istraživača, informacijskih stručnjaka i knjižničara, urednika, izdavača, edukatora, kreatora politika, komunikologa i novinara u dinamičnom području otvorene znanosti.
Teme konferencije PUBMET2023 su:

vrli ‘novi’ svijet institucijskog izdavaštva – izdavaštvo u otvorenom pristupu dostupno autorima i institucijama
uloga knjižnica u okruženju otvorenog pristupa i otvorene znanosti
istraživačka učinkovitost, uspješnost i provedba u kontekstu reforme sustava vrednovanja u znanosti
odgovornost, etika i inkluzivnost u istraživanju i objavljivanju
uloga otvorene infrastrukture u omogućavanju otvorene znanosti
FAIR načela i digitalni objekti
umjetna inteligencija (AI) u znanstvenoj komunikaciji
obrazovanje, edukacija, podizanje svijesti i unaprjeđenje vještina i resursa za otvorenu znanost
ekološka osviještenost i održivost u znanstvenoj komunikaciji.

REGISTRACIJE SU OTVORENE!
Registrirati se možete na PUBMET2023 MREŽNOJ STRANICI ZA REGISTRACIJU.
PRIJAVE SAŽETAKA
Organizatori konferencije PUBMET2023 pozivaju Vas da pošaljete prošireni sažetak (na engleskom jeziku, maksimalno 600 riječi i ne više od 8 referenci) koji opisuje glavnu ideju Vašega rada, njegovu znanstvenu ili praktičnu relevantnost te znanstveni i/ili društveni utjecaj. Za pripremu sažetaka koristite predloške, a sažetke učitajte ovdje. Prilikom prijave sažetka, označite prijavljujete li kratko predavanje (do 10 minuta), postersko priopćenje ili radionicu (do 90 minuta). Nakon recenzije, autori zaprimljenih sažetaka će biti obaviješteni o ishodu recenzijskog postupka. Izlagači prihvaćenih sažetaka će se morati registrirati za sudjelovanje na konferenciju u Zadru, te dostaviti svoju kratku biografiju i fotografiju za web stranicu konferencije.
OBJAVLJIVANJE
Prihvaćeni sažeci bit će objavljeni u Knjizi sažetaka PUBMET2023, koja će biti indeksirana u Google Scholar, Semantic Scholar, ZENODO, OpenAIRE Catalogue, BASE, Open Science Index i drugim indeksnim bazama podataka.
Autori su također pozvani da prijave cjeloviti rad za objavu u posebnom izdanju časopisa Publications (ISSN 2304-6775), posvećenom PUBMET2023 konferenciji. Publications je međunarodni časopis u otvorenom pristupu, indeksiran u Scopus, Web of Science Core Collection, RePEc i mnogim drugim bazama podataka, te je rangiran u Q1 (Library and Information Sciences) prema CiteScore. Sve pristigle radove će vrednovati gostujući urednici i ako će ih smatrati prikladnima za razmatranje, proslijedit će ih recenzentima. Naknada (APC) za objavljivanje prihvaćenih članaka u posebnom broju PUBMET2023 neće se naplaćivati. Autori imaju mogućnost odobriti objavu komentara recenzenta i uredničke odluke objave zajedno sa završnom verzijom rada. Članci će se objaviti pod licencijom CC BY, a autorska prava zadržavaju autor(i).
Svi prihvaćeni sažeci, kao i prezentacije i snimke bit će objavljeni na mrežnoj stranici konferencije pod licencijom CC-BY 4.0.
VAŽNI DATUMI
Rok za predaju sažetaka: 15. svibanj 2023.
Obavijest o prihvaćanju sažetka: 15. lipanj 2023.
Rok za dostavu cjelovitih radova (za časopis Publications): 30. studeni 2023.
Rok za predaju prezentacija i/ili postera: 10. rujan 2023.
Za više informacija posjetite mrežnu stranicu PUBMET2023: http://pubmet.unizd.hr/ ili nas kontaktirajte na: pubmet@unizd.hr

Bridging the Gap: Exploring Innovative Opportunities for Research Libraries to Reform Research Assessment
2023-05-17 15:00 - 16:30 | Online
Open Strategy Network (OSN) Istraživačke knjižnice Ujedinnjenog kraljevstva (RLUK) održat će radionicu na kojoj će se promišljati o ulozi knjižnica
u provedbi DORA-e te će istražiti nove i inovativne mogućnosti za istraživačke knjižnice da reformiraju evaluaciju istraživanja i ubrzaju promjene.
Šest panelista u ovoj zajedničkoj EMBO/EMBL sesiji predstavljaju istraživače u različitim ulogama: članovi izbornih odbora u agencijama i institutima
financijera, članovi fakultetskih odbora i savjetodavnih odbora, urednici i izdavači znanstvenih časopisa te istraživači na početku karijere.
Na primjerima provedbe DORA-e u različitim institucijama i osvrnuti će se na svoja osobna iskustva sudjelovanja ili provedbe takvih inicijativa.
Panelisti:
Karim Labib, MRC PPU, University of Dundee, UK
Guillermina Lopez, Instituto de Neurociencias, UMH-CSIC, Severo Ochoa Centre of Excellence, Spain
Bernd Pulverer, Head of EMBO Publications
Brenda Andrews, Donnelly Center, University of Toronto, Canada, editor-in-chief of Genetics Society of America’s G3 journal
Cecilia Perez, EMBL postdoctoral fellow
Wolfgang Huber, EMBL Group Leader and Senior Scientist
Moderator: Sandra Bendiscioli, Senior Policy Officer, EMBO
Više informacija o događanji i registracijama možete pronaći na Dora at 10 web-stranici.

Open Science – From Policy to Practice
2023-05-16 - 2023-05-17 | Online
Konferencija “Open Science – From Policy to Practice” istaknut će različite perspektive oblikovanja, implementacije i korištenja otvorene znanosti. Cilj ove konferencije je razmjena znanja, dijeljenje najboljih praksi te rasprava kako otvorena znanost može doprinijeti jačanju održive budućnosti i demokracije unutar i izvan Europske unije.
Konferencija će se održati u Stockholmu 16. i 17. svibnja 2023. godine, te će se prenositi uživo kako bi se omogućilo online sudjelovanje.
Više informacija o konferenciji: https://oppenvetenskap.se/
Prijava za prijenos uživo: https://oppenvetenskap.se/streaming/

Copyright and Open Access in Europe
2023-05-04 16:30 - 18:00 | Online
LIBER i SPARC Europe pozivaju vas da sudjelujete na webinaru ”Copyright and Open Access in Europe” i među prvima doznate preliminarne rezultate KR21 programa.
Program Knowledge Rights 21 (KR21) usmjeren je na donošenje promjena u zakonodavstvu i praksi diljem Europe kojima se želi ojačati pravo na znanje. Temelji se na uvjerenju da je znanje ključno za obrazovanje, inovacije i sudjelovanje u kulturi te da bi svatko trebao imati mogućnost – posebno kroz knjižnice, arhive i digitalno – znanju pristupiti i koristiti ga.
Webinar će se održati 4. svibnja 2023. u 16:30h.
Prijaviti se možete na LINKU.

Open Science Cafe „Politika otvorene znanosti – kako objaviti rad u repozitoriju Dabar?“
2023-02-28 11:00 - 12:00 | Online
Centar za otvorenu znanost i upravljanje znanstvenim informacijama iz Sveučilišne knjižnice Rijeka organizira prvi ovogodišnji Open Science Cafe koji će se održati 28. veljače 2023. od 11:00 do 12:00 sati na platformi Microsoft Teams.
Tema Cafea je primjena politike otvorene znanosti i objava u repozitoriju Dabar. U razgovoru s članicama Centra za otvorenu znanost saznajte više o objavljivanju radova u repozitoriju Dabar:
• Kako pristupiti i što pohraniti u repozitorij?
• Objavio/la sam rad u otvorenom pristupu – moram li ga staviti i u Dabar?
• Objavio/la sam rad u časopisu s pretplatom – smijem li ga objaviti u otvorenom pristupu u repozitoriju?
• Kako provjeriti koji embargo ima časopis u kojem sam objavio rad?
• Koju CC licenciju odabrati?
Više informacija možete pročitati na letku, a za sudjelovanje je potrebna prijava na poveznici. Sastanku se možete pridružiti ovdje.

EOSC Future: Ask Me Anything – Session 3: Compute
2022-04-05 14:00 - 15:00 | Online
Treći webinar „ask me anything“ serije u organizaciji EOSC Future-a pričat će o najčešće korištenim uslugama EOSC platforme. Svaka usluga bit će predstavljena kroz cjelokupni proces njene narudžbe, implementacije i integracije i pomoću primjera, a na kraju će biti vremena i za diskusiju. Tijekom 2022. i 2023., „ask me anything“ serijom pokrit će se sve kategorije resursa EOSC platforme, a o događajima ćemo vas redovno informirati putem ovog portala Otvorena znanost ili pratite EOSC Future stranicu za nadolazeće događaje.
Više informacija i mogućnost prijave možete pronaći na poveznici.

Open Science Conference 2022
2022-03-08 08:00 - 2022-03-10 17:00 | Online
Open Science Conference 2022 deveta je međunarodna konferencija Otvorene znanosti iz pera Leibniz Research Alliance Open Science.
Konferencija je posvećena Otvorenoj znanosti i pruža jedinstveno mjesto za raspravu o najnovijim i budućim razvojima otvorene znanosti istraživačima, knjižničarima, pružateljima infrastrukture, kreatorima politika i drugim važnim dionicima u znanosti.
Održava se 8.-10.3.2022. ONLINE.
Za više informacija, prijave za sudjelovanjem i izlaganjem posjetite njihovu web-stranicu.

Barcamp Open Science 2022
2022-03-07 09:30 - 18:00 | Online
Organiziran je Barcamp ili veliko druženje koje prethodi Open Science Conference i posvećeno je tzv. pokretu otvorene znanosti. Događaj je otvoren za sve zainteresirane za razgovor, učenje i razmjenu iskustva o praksi otvorene znanosti u svijetu. Pozivaju se istraživači i znanstvenici, početnici i stručnjaci da doprinosu svoja iskustva i ideje i tako pokrenu diskusiju. Otvorenost događaja omogućuje pokretanje rasprave, zanimljive prezentacije, razvijanje novih ideja i razmjenu znanja bez obzira na prethodno poznavanje otvorene znanosti.
Opis samog događaja najbolje je prikazan kratkim videom Stelle Hoops.
Barcamp Open Science organiziraju Leibniz Research Alliance Open Science i Wikimedia Njemačka, a održat će se 7. ožujka 2022. Više informacija i poveznicu na registraciju možete pronaći na stranici događaja.

EOSC Future: Ask Me Anything – Session 2: Software
2022-03-01 14:00 - 15:00 | Online
Na drugom webinaru „ask me anything“ serije fokus će biti na softverskim resursima. Govornici će prikazati kako se softverske usluge klasificiraju, organiziraju i koriste putem EOSC platforme i kako pružatelji usluga mogu vlastite resurse uključiti u softverski repozitorij. Nakon toga, pružit će priliku za postavljanje svih pitanja vezanih uz softvere.
Registrirati se možete na poveznici.

ON-MERRIT - Ensuring Equity in Open Science
2022-02-11 13:00 - 17:00
Kako otvorena znanost i odgovorno istraživanje mogu pridonijeti pravednijem znanstvenom okruženju? Pridružite se završnom događaju ON-MERRIT projekta i saznajte više o osiguravanju jednakosti u otvorenoj znanosti!
ON-MERRIT je projekt financiran od strane Europske komisije koji istražuje pitanja i probleme jednakosti u tranziciji na otvorenu znanost i odgovorno istraživanje i inovacije. U završnoj fazi projekta bit će predstavljeni rezultati istraživanja i konačne preporuke ON-MERRIT projekta za institucije, istraživače, financijere i kreatore politike o ublažavanju ključnih prijetnji za jednakost u otvorenoj znanosti i odgovornom istraživanju.
Sudionici će prisustvovanjem moći bolje razumjeti trenutno stanje provedbe politika otvorene znanosti i odgovornog istraživanja na svima razinama, upoznati se s izazovima na koje se nailazi prilikom njihova usvajanja te će im se pružiti prilika za razgovor o predloženim preporukama projekta.
Događaj je namijenjen istraživačima, financijerima, istraživačkim ustanovama, kreatorima politika te svima zainteresiranima. Održat će se 22. ožujka 2002. u 13h, više o programu pronađite na stranici događaja, a registracija je moguća na poveznici.

SSHOC Workshop: Copyright Issues in Secondary Data Use
2022-01-24 09:00 - 2022-01-25 12:30 | Online
Sekundarni podaci intelektualno su vlašništvo kreatora podataka bilo da se radi o privatnoj osobi ili instituciji. Svaka njihova ponovna upotreba zahtjevati će dopuštenje vlasnika podataka ili biti podložna određenim uvjetima korištenja.
Svrha ove dvodnevne radionice SSHOC Workshop: Copyright Issues in Secondary Data Use, koja će se održavati online 24.-25. siječnja 2022., objasniti je na što sve treba obratiti pažnju pri izradi, korištenju i dijeljenju podataka.
Teme koje će se obrađivati su:
1. Što su sekundarni podaci?
2. Uvod u autorska prava
3. Trajanje autorskih prava i svi njihovi aspekti
4. Autorska prava u međunarodnom kontekstu
5. Iznimke autorskih prava
6. Ostala prava
Ova radionica namijenjena je svima koji žele naučiti o osnovnim pojmovima autorskih prava i zainteresirani su za stvaranje, dijeljenje i korištenje podataka.
Sve dodatne informacije i formular za registraciju na događaj možete pronaći na web-stranici SSHOC-a.

Open Science Observatory: Understanding the European open science landscape
2021-12-15 11:00 - 12:00
OpenAIRE Europe predstavio je Open Science Obeservatory, platformu na kojoj možete provjeriti zastupljenost objavljivanja u otvorenom pristupu u zemljama Europe. Na webinaru platforma će biti predstavljena kao korisni alat sa zbirkom pokazatelja koji mogu pomoći zainteresiranima (stvarateljima politika i istraživačkim administratorima) u boljem razumijevanju okolnosti/konteksta otvorene znanosti u različitim europskim državama, kao i u nadzoru, analizi i poboljšanju politika i prakse otvorene znanosti.

Webinar će se održati online, 15. prosinca u 11 sati, a registracije su otvorene na stranici događaja.

The Munin Conference on Scholarly Publishing
2021-11-16 - 2021-11-18 | Online
The Munin Conference godišnja je konferencija o znanstvenom izdavaštvu i komunikaciji fokusirana na otvoreni pristup, otvorene podatke i otvorenu znanost. Šesnaesta Munin konferencija održat će se online od 16. do 18. studenog 2021., a program pronađite na službenoj stranici konferencije.
Poslušajte s nama primjere iz prakse i iskustva kolega iz struke o znanstvenom izdavaštvu u otvorenom pristupu, prijaviti se možete putem obrasca na poveznici.

SEE User Forum 2021 | Strengthening the role of Research & Education Networks in the Open Science era
2021-11-03 09:00 - 2021-11-04 13:00 | Online
Nacionalne mreže za istraživanje i obrazovanje (eng. National research and education network – NREN) jugoistočne Europe okupljaju se na ovogodišnjem SEE User Forumu kako bi podijelile svoja iskustva i predstavile svoje usluge u području otvorene znanosti. Domaćini Foruma su GÉANT te NI4OS Europe i EOSC Future.
Forum će se održati online od 3. do 4. studenog (09.30-13.00h), bit će u potpunosti online i besplatan za sve sudionike. Za više informacija posjetite službenu stranicu događaja.

OSCU Open Science Symposium – Faculty of Science
2021-10-27 13:00 - 17:00 | Online
Zajednica zaposlenika Sveučilišta u Utrechtu (OSCU) zainteresiranih za otvorenu znanost poziva vas na Open Science Simpozij, hibridni događaj koji će se održati 27.10.2021. s početkom u 13h.
Događaj će se prenositi putem jedne od online platformi besplatno uz obaveznu registraciju, a teme koje će raspraviti vezane su uz otvorene istraživačke podatke, otvoreni kod i klimatke promjene u kontekstu otvorene znanosti.
Više detalja možete pronaći web-stranici simpozija.

Tjedan otvorenog pristupa 2021. – Open Access café i neformalni razgovori
2021-10-25 14:00 - 2021-10-31 15:00 | Online
Pozivamo vas na sudjelovanje u tri Otvorena online caféa, u kojima ćemo tematizirati neke od izazova u ostvarivanju jednakosti u stvaranju i prenošenju znanja. Svaki Otvoreni café otvorit ćemo zajedničkim gledanjem kratkog (zaista kratkog!) videa kojim će biti predstavljena tema, a nastavit ćemo moderiranim razgovorom za koji se nadamo da će biti odlična prilika za susret različitih iskustava, pretpostavki i razmišljanja.
Više informacija na linku.

OpenAIRE Connect Service: empowering Research Communities
2021-07-07 15:00 - 16:00 | Online
Otkrij kako CONNECT servis podržava istraživačku zajednicu i otvorenu znanost.
Više informacija i prijave na linku.
